# Úradný vestník C 87A/23.

| | ISSN 1977-1037 |
| --- | --- |
| Úradný vestník
  Európskej únie | C 87A |
| | |
| Slovenské vydanie | Informácie a oznámenia | Ročník 6523. februára 2022 |

ISSN 1977-1037

Úradný vestník

Európskej únie

C 87A

Slovenské vydanie

Informácie a oznámenia

Ročník 6523. februára 2022

---

| Obsah | Strana |
| --- | --- |
| | V   Oznamy |
| | ADMINISTRATÍVNE POSTUPY |
| | Súdny dvor Európskej únie |
| 2022/C 87 A/01 | Výzva na predkladanie kandidatúr | 1 |

Obsah

Strana

V   Oznamy

ADMINISTRATÍVNE POSTUPY

Súdny dvor Európskej únie

2022/C 87 A/01

Výzva na predkladanie kandidatúr

1

---

| SK | |
| --- | --- |

SK

---

V Oznamy

ADMINISTRATÍVNE POSTUPY

Súdny dvor Európskej únie

| 23.2.2022 | SK | Úradný vestník Európskej únie | CA 87/1 |
| --- | --- | --- | --- |

23.2.2022

SK

Úradný vestník Európskej únie

CA 87/1

---

VÝZVA NA PREDKLADANIE KANDIDATÚR

(2022/C 87 A/01)

V rámci generálneho riaditeľstva pre Informácie Súdneho dvora Európskej únie je voľné pracovné miesto riaditeľa informačných technológií (platová trieda AD14 alebo AD15). Na obsadenie tohto miesta sa vzťahuje článok 29 ods. 2 Služobného poriadku úradníkov Európskej únie.

I.   POVAHA FUNKČNÉHO ZARADENIA

Riaditeľ informačných technológií, ktorý podlieha generálnej riaditeľke pre informácie, riadi riaditeľstvo informačných technológií (ďalej len „DTI“), ktorého činnosti iniciuje a koordinuje.

DTI, ktoré vedie oddelenia súvisiace s informačnými technológiami Súdneho dvora Európskej únie (ďalej len „Súd“), má ústrednú úlohu pri zabezpečení riadneho fungovania a rozvoja informačného systému Súdu. Prostredníctvom napĺňania vízie a modernej a dynamickej stratégie týkajúce sa budúcnosti informačných systémov, ktoré musí riaditeľ označiť a vytýčiť v súlade s prioritami definovanými Súdom s ohľadom na osobitné potreby súdnej inštitúcie, prispieva DTI k modernizácii Súdu.

Na tento účel činnosť DTI zahŕňa najmä: analýzu, koncepciu, rozvoj, realizáciu a údržbu informačných nástrojov; definovanie, realizáciu a správu informačnej infraštruktúry (sieť, pevná a mobilná telefonická sieť, dátové centrum, záložné centrum, počítače, multifunkčné fotokopírovacie prístroje a pod.); podporu používateľov, ako aj technickú správu a multimediálne zariadenia pojednávacích miestností.

V tomto kontexte riaditeľ DTI poskytuje príslušným oddeleniam a orgánom Súdu poradenstvo a navrhuje im informačnú stratégiu v krátkodobom, strednodobom a dlhodobom horizonte, ako je vyjadrená najmä v rámcovom pláne obsahujúcom viacročné pracovné plány vypracované s ohľadom na požadovaný vývoj informačného systému a z neho vyplývajúce priority. V tejto súvislosti pripravuje návrhy a správy. Zabezpečuje aj rozpočtové plánovanie a plnenie pracovných plánov.

Riaditeľovi DTI podlieha približne osemdesiat úradníkov a zamestnancov rozdelených do štyroch administratívnych sekcií, ako aj správa služieb poskytovaných externými spoločnosťami. Ročný rozpočet DTI na zariadenia a plnenia poskytované externe predstavuje okolo 25 miliónov eur.

Riaditeľ DTI zabezpečuje súlad informačných systémov s platnými právnymi predpismi. Ako povoľujúci úradník vymenovaný subdelegovaním pre výdavky na informačné technológie zabezpečuje dodržiavanie finančných právnych predpisov, najmä v oblasti verejného obstarávania.

Reprezentuje inštitúciu v externých inštitúciách a orgánoch a najmä v medziinštitucionálnych výboroch v oblasti informačných technológií.

II.   PROFIL UCHÁDZAČA

| — | schopnosť riadiť a motivovať veľkú skupinu kompetentných odborníkov, ktorí sú špecialistami v oblasti informačných technológií; vynikajúce schopnosti v oblasti riadenia a schopnosť viesť administratívnu jednotku začlenenú medzi služby pracujúce v multikulturálnom prostredí; schopnosť porozumieť výzvam, ktorým čelia veľké organizácie pri navrhovaní, rozvoji a vývoji interných informačných systémov zodpovedajúcich odborným požiadavkám, |
| --- | --- |

—

schopnosť riadiť a motivovať veľkú skupinu kompetentných odborníkov, ktorí sú špecialistami v oblasti informačných technológií; vynikajúce schopnosti v oblasti riadenia a schopnosť viesť administratívnu jednotku začlenenú medzi služby pracujúce v multikulturálnom prostredí; schopnosť porozumieť výzvam, ktorým čelia veľké organizácie pri navrhovaní, rozvoji a vývoji interných informačných systémov zodpovedajúcich odborným požiadavkám,

| — | preukázané skúsenosti s účinným plánovaním a riadením ľudských a finančných zdrojov, |
| --- | --- |

—

preukázané skúsenosti s účinným plánovaním a riadením ľudských a finančných zdrojov,

| — | výborné komunikačné a interpersonálne zručnosti na budovanie a udržiavanie excelentných vzťahov s kabinetmi, registrami a oddeleniami Súdu, ako aj s inými inštitúciami, |
| --- | --- |

—

výborné komunikačné a interpersonálne zručnosti na budovanie a udržiavanie excelentných vzťahov s kabinetmi, registrami a oddeleniami Súdu, ako aj s inými inštitúciami,

| — | preukázané praktické skúsenosti v oblasti plánovania a riadenia projektov, |
| --- | --- |

—

preukázané praktické skúsenosti v oblasti plánovania a riadenia projektov,

| — | schopnosť vypracovať stratégiu rozvoja informačných systémov a poskytovanie služieb v rámci Súdu, ktoré zohľadňujú potreby, zdroje a záväzky, |
| --- | --- |

—

schopnosť vypracovať stratégiu rozvoja informačných systémov a poskytovanie služieb v rámci Súdu, ktoré zohľadňujú potreby, zdroje a záväzky,

| — | schopnosť poskytovať poradenstvo kabinetom, registrom a oddeleniam inštitúcie v oblasti informačných technológií, |
| --- | --- |

—

schopnosť poskytovať poradenstvo kabinetom, registrom a oddeleniam inštitúcie v oblasti informačných technológií,

| — | vynikajúce analytické schopnosti, schopnosť identifikovať kľúčové problémy, definovať a vypracovať strategické ciele a vedieť ich premietnuť do návrhov konkrétnych činností, |
| --- | --- |

—

vynikajúce analytické schopnosti, schopnosť identifikovať kľúčové problémy, definovať a vypracovať strategické ciele a vedieť ich premietnuť do návrhov konkrétnych činností,

| — | dobrá znalosť finančných právnych predpisov uplatniteľných na inštitúcie Únie alebo dobrá znalosť správy veľkých rozpočtov a zmlúv. |
| --- | --- |

—

dobrá znalosť finančných právnych predpisov uplatniteľných na inštitúcie Únie alebo dobrá znalosť správy veľkých rozpočtov a zmlúv.

III.   POŽADOVANÉ PODMIENKY

Uchádzači musia spĺňať podmienky na vymenovanie úradníka stanovené v Služobnom poriadku úradníkov Európskej únie. Minimálne požiadavky na toto pracovné miesto sú:

| — | ukončené vzdelanie zodpovedajúce ucelenému vysokoškolskému štúdiu osvedčené diplomom, |
| --- | --- |

—

ukončené vzdelanie zodpovedajúce ucelenému vysokoškolskému štúdiu osvedčené diplomom,

| — | dosiahnuté odborné skúsenosti v dĺžke najmenej desať rokov v oblastiach uvedených v bode I „Povaha funkčného zaradenia“, |
| --- | --- |

—

dosiahnuté odborné skúsenosti v dĺžke najmenej desať rokov v oblastiach uvedených v bode I „Povaha funkčného zaradenia“,

| — | veľmi dobrá znalosť jedného úradného jazyka Európskej únie a dostatočná znalosť jedného z ďalších úradných jazykov Európskej únie. Zo služobných dôvodov sa požaduje dobrá znalosť anglického jazyka. |
| --- | --- |

—

veľmi dobrá znalosť jedného úradného jazyka Európskej únie a dostatočná znalosť jedného z ďalších úradných jazykov Európskej únie. Zo služobných dôvodov sa požaduje dobrá znalosť anglického jazyka.

IV.   ODMENA A PRACOVNÉ PODMIENKY

Odmena a pracovné podmienky sú rovnaké ako tie, ktoré sú stanovené v Služobnom poriadku úradníkov Európskej únie pre platové triedy AD14 alebo AD15. Orientačne, základný mesačný plat úradníka pre prvý stupeň platovej triedy AD14 je 15 255 eur a základný mesačný plat úradníka pre prvý stupeň platovej triedy AD15 je 17 226 eur. Upozorňujeme uchádzačov, že služobný poriadok stanovuje povinnosť pre všetkých nových zamestnancov úspešne absolvovať deväťmesačnú skúšobnú lehotu.

V.   POLITIKA PRIJÍMANIA DO ZAMESTNANIA

Súd zaručuje rovnosť príležitostí na základe porovnávacieho hodnotenia kvalít uchádzačov a rovnosť zaobchádzania so všetkými osobami, ktoré prejavia záujem o voľné pracovné miesto. Aktívne podporuje predkladanie rozmanitých kandidatúr od uchádzačov s rôznymi skúsenosťami, zručnosťami a znalosťami, a to na čo najširšom geografickom základe spomedzi štátnych príslušníkov členských štátov EÚ.

Informácie o ochrane údajov nájdete v osobitnom vyhlásení o ochrane osobných údajov: https://curia.europa.eu/jcms/jcms/P_95038/.

VI.   DORUČENIE KANDIDATÚR

Kandidatúry uchádzačov o toto pracovné miesto treba doručiť výlučne elektronickou poštou na adresu DIR-DTI@curia.europa.eu najneskôr do 22. marca 2022. Ku kandidatúram treba pripojiť podrobný životopis a všetky ostatné potrebné dokumenty. Uchádzači musia pripojiť k svojej kandidatúre aj motivačný list a krátky referát (maximálne 5 strán) o ich vízii činností a riadenia riaditeľstva, ktorého sa táto výzva na predkladanie kandidatúr týka.

Schválené 8. februára 2022

---